  Анжелика Тихонова корреспондент 1-тӥ оштолэзьысен 30-тӥ оштолэзёзь Удмуртиын улосвыл но муниципалкуспо сюресъёсты секыт машинаослы ворсалозы. Со сярысь элькунысь Транспортъя но сюрес возёсъя министерстволэн пресс-службаез ивортэ. Уретон улэ 6 тонналэсь секыт луись машинаос шедёзы. Но соос пӧлы уз пыре калыкез нуись-ваись автобусъёс, сиён-юон, пудо-живот, эмъюм, эстӥськон, кидыс, пудо сиён, минерал ватсэтъёс, почта, шуэрес учыръёсты алон яке бервылзэс утялтон понна кулэ луись вузъёсты нуллӥсь машинаос. Озьы ик уретон улэ уз шеде гурт возёс машинаосты, сюрес лэсьтӥсь машинаосты но сюрес лэсьтон материалъёсты нуллӥсьёс.  Озьы ик сюресъёсты сӧриськемлэсь утён вылысь уретонъёс 20-тӥ куартолэзьысен 1-тӥ гудырикошконозь 32 градуслэсь пӧсь дыръя секыт машинаослы ворсаськозы. Сыӵе дыръя соос 22 часысен 9 часозь гинэ ветлыны быгатозы. Сӥзьыл 14-тӥ куарусёнысен 15-тӥ коньывуонозь секыт машинаослы пытсаськозы кӧльыен шобыртэм яке IV но V категорие сюрись яке одӥг категорие но пырисьтэм сюресъёс.  Тегъёс: Удмуртия сюресъёс автомашинаос инкуазь тулыс транспортъяносюресвозёсъяминистерство  